ภูมิใจไทยถือฤกษ์ดีปีใหม่ส่ง 8 ผู้สมัครสู้เพื่อไทยในจ.สุรินทร์‏
1 ม.ค.57 ผู้สื่อข่าวรายงานว่า เวลา10.19น.บรรยากาศที่หอประชุมจังหวัดสุรินทร์ ซึ่ง กกต.จังหวัดสุรินทร์ ใช้เป็นสถานที่รับสมัคร ส.ส.แบบแบ่งเขตเลือกตั้ง ทั้ง8เขต และวันนี้เป็นวันสุดท้ายของการเปิดรับสมัครส.ส.แบบแบ่งเขต เป็นไปด้วยความคึกคักหลังจากที่การเงียบเหงามาหลายวันแล้ว บริเวณด้านนอกสถานที่รับสมัครเต็มไปด้วยกองเชียร์กว่า100คนต่างเตรียมพวงมาลัย ดอกไม้ และรถแห่โฆษณาหาเสียงของพรรคภูมิใจไทยทั้ง8เขต เป็นจำนวนมากโดยวันนี้พรรคภูมิใจไทยถือฤกษ์ดีปีใหม่2557ส่งผู้สมัครรับเลือกตั้ง ส.ส.สุรินทร์ ครบทั้ง8เขต มี นายปกรณ์ มุ่งเจริญพร ลงเขต1นายกิตติศักดิ์ รุ่งธนเกียรติ์ ลงเขต2นายสุริยะ ร่วมพัฒนา ลงเขต3นายสาธิต เทพวงศ์ศิริรัตน์ ลงเขต4นายเจ้าจอม เตียวเจริญโสภา ลงเขต5ดร.ฟาริดา สุไลมาน ลงเขต6นางปทิดา ตันติรัตนานนท์ ลงเขต7และนายพรชัย มุ่งเจริญพร ลงเขต8เหตุการณ์เป็นไปด้วยความปกติไม่มีกลุ่ม กปปส.มาชุมนุมคัดค้านการรับสมัครแต่อย่างใดทั้งนี้ ตั้งแต่เปิดรับสมัครมาจนถึงขณะนี้ พรรคเพื่อไทย ผู้สมัครครบ8เขต พรรคประชาธิปไตยใหม่ ผู้สมัคร4เขต พรรครักไท ผู้สมัคร1เขต พรรคพลังประชาธิปไตย ผู้สมัคร1เขต พรรคชาติไทยพัฒนา ผู้สมัคร1เขต พรรคชาติพัฒนา ผู้สมัค6เขต และพรรคภูมิใจไทย มีผู้สมัคร8เขต รวมแล้ว7พรรค29คนเปิดศึกเลือกตั้งชิงฐานเสียงด้วยนโยบายประชานิยมระหว่าง2พรรคใหญ่คือ พรรคเพื่อไทยและพรรคภูมิใจไทย ที่น่าจับตามีเกมการเมืองที่แข่งขันสูงชนิด ช้างชนช้าง อยู่ที่ เขต1นายปกรณ์ มุ่งเจริญพร แชมป์เก่า พรรคภูมิใจไทย กับนายพันธ์เทพ ฐานุพงศ์ชรัช ผู้สมัครหน้าใหม่ อดีต สจ.สุรินทร์ หลายสมัย พรรคเพื่อไทย เขต2นายชูชัย มุ่งเจริญพร (ฉายาไอ้หนุ่มเสื้อแดง) พรรคเพื่อไทย (สมาชิกบ้านเลขที่ 111)กับนายกิตติศักดิ์ รุ่งธนเกียรติ์ พรรคภูมิใจไทย อดีต ส.ส.สุรินทร์ 1 สมัยลูกชายนายกิตติภัทร รุ่งธนเกียรติ์ นายก อบจ.สุรินทร์ เขต3นายคุณากร ปรีชาชนะชัย แชมป์เก่า พรรคเพื่อไทย กับ นายสุริยะ ร่วมพัฒนา อดีต ส.ส.สุรินทร์หลายสมัยและรอง นายก อบจ.สุรินทร์ พรรคภูมิใจไทย เขต6จ.ส.ต.ประสิทธิ์ ไชยศีรษะ แชมป์เก่าดาวสภาฯกับ ดร.ฟาริดา สุไลมาน อดีต ส.ส.หลายสมัยที่ขยันลงพื้นที่ทำการเมือง ชูการศึกษา และพัฒนาคุณภาพชีวิตตลอดเวลา และเขต8นายชูศักดิ์ แอกทอง แชมป์เก่า กับนายพรชัย มุ่งเจริญพร อดีตรองนายกเทศมนตรีเทศบาลเมืองสุรินทร์ ที่ตระกูล มุ่งเจริญพรวางเดิมพันไว้สู้ ฐานะส.ส.สุรินทร์เดิมมี ส.ส.พรรคเพื่อไทย7คน พรรคภูมิใจไทย1คน เลือกตั้งคราวนี้พรรคเพื่อไทยเหนื่อยทั้งถูกกลุ่ม กปปสออกมาคัดค้านกระบวนการเลือกตั้งไม่พอ ยังต้องมาเหนื่อยกับการรั้งฐานเก้าอี้ ส.ส.สุรินทร์และส.ส.อีสานให้ได้มาขึ้นหรือคงที่ให้มากที่สุด เพื่อกลับสู่การบริหารประเทศอีกครั้ง
 1 ม.ค.57 ผู้สื่อข่าวรายงานว่า เวลา10.19น.บรรยากาศที่หอประชุมจังหวัดสุรินทร์ ซึ่ง กกต.จังหวัดสุรินทร์ ใช้เป็นสถานที่รับสมัคร ส.ส.แบบแบ่งเขตเลือกตั้ง ทั้ง8เขต
การเลือกตั้ง 2 ก.พ. 57,ผู้สมัครรับเลือกตั้ง,พรรคภูมิใจไทย,สุรินทร์